جمهور باشقانی رجب طیب اردوغان فیلیسطین پرزیدنتی محمود عباس و بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش ایله تلفون دانیشیغی آپاریب.
جمهور باشقانی اردوغان سوسیال مئدیا حسابیندا فیلیسطین دؤولت باشچی‌سی عباس ایله گؤروشو ایله باغلی پای‌لاشیم ائدیب.
جمهور باشقانی اردوغان پای‌لاشیمیندا بون‌لاری دئییب:
"فیلیسطین-ده، خصوصیله قودس-ده باش وئرن‌لره گؤره کدرلی بیر رمضان کئچیررکن، ایسراییل-ین هوجوم‌لاریندا هلاک اولان قارداش‌لاریمیزا الله‌دان رحمت، یارا‌لانان‌لارا شفا دیله‌دیم.
گؤروشوموز زامانی جناب عباسا ایسراییلین مسجدالقصی-داکی عبادت ائدن‌لره قارشی موداخیله‌لرینی شدتله قینادیغیمی و مسجدالقصی-نین ایستاتوسو و معنویاتینا قارشی تخریبات و تهدیدلره قارشی دوراجاغیمیزی بیلدیردیم.
تورکیه همیشه فیلیسطین-ین یانیندا‌دیر. حادثه‌لر بیزه فیلیسطین‌لی قروپ‌لارین بیرلیک و باریشیق یولوندا چالیشماسی‌نین ضروری‌لیگینی خاطیرلا‌دیر.
جناب عباسا هم تمکین تکلیف‌لرینه، هم ده بیرلیک باخیمیندان تدبیرلی رهبرلیگینه گؤره تشککورومو چاتدیردیم".
جمهور باشقانی اردوغان گوترش ایله گؤروشو ایله باغلی سوسیال مئدیا حسابیندا ایسه بون‌لاری دئییب:
"بو گون بیرلشمیش میللت‌لر تشکیلاتی‌نین باش کاتیبی جناب آنتونیو گوترش ایله تلفون دانیشیغی آپاردیق.
گؤروشوموزده بولگه‌سل حادثه‌لری، خصوصیله قودس حادثه‌لرینی و اوکراینا-روسیا محاربه‌سینی موذاکیره ائتدیک.
جناب گوترشه اوکراینا مسئله‌سینده ده ایستانبول پروسه سینه هر کسین دستک وئرمه‌سی‌نین واجیب‌لیگینی، طرف‌لرین فیکیر آیری‌لیق‌لاری‌نین آرا‌دان قالدیریلماسی اوچون سعی گؤسترمه‌ین تورکیه-‌نین باریش تشببوس‌لرینی تاماملایا‌جاق خصوصیتده اولاجاغینی ایفاده ائتدیم.
ایسراییل-ین مسجدالقصی-یا قارشی موداخیله‌لرینی و تخریبات‌لارینی قبول ائدیلمز حساب ائتدیگیمیزی و شدتله قینادیغیمیزی ایفاده ائتدیگیم گؤروشده جناب گوترش ایله بؤلگه‌ده باریش اوچون آتیلا بیله‌جک بیرگه آددیم‌لاری موذاکیره ائتدیک".
